Държавен вестник, бр. 89, 2017 г., стр. 13

БРОЙ  89	
Д Ъ Р Ж А В Е Н  В Е С Т Н И К 	
СТР.  13  
(2) Удостоверението по ал. 1 съдържа: но­
мера и датата на регистрация, наименованието 
(фирмата), седалището и адреса на управление 
на заявителя, единния идентификационен код 
(ЕИК) по Закона за търговския регистър или 
кода по БУЛСТАТ, дейностите, които ще се 
извършват с дестилационните съоръжения, 
трите имена на лицето/лицата, представляващо 
производителя или търговеца.
(3) Удостоверението по ал. 1 е безсрочно.
Чл. 4. (1) Лицата, желаещи да извършват 
внос, въвеждане на територията на страната, 
производство, продажба, предоставяне или 
предлагане на дестилационни съоръжения за 
производство на етилов алкохол, дестилати и 
спиртни напитки, подават следните документи:
1. заявление за регистрация с посочване 
на ЕИК по Закона за търговския регистър 
или код по БУЛСТАТ, или данни за търговска 
регистрация по национално законодателство и 
описание на дейностите, които ще се извършват 
с дестилационните съоръжения;
2. декларация по приложение № 2, че лицето:
– не е обявено в несъстоятелност, съответно 
не се намира в производство по обявяване в 
несъстоятелност;
– не е обявено в ликвидация.
(2) Заявлението и приложените към него 
документи се съхраняват в Министерството 
на икономиката.
Чл. 5. (1) В 14-дневен срок от подаване на 
заявлението министърът на икономиката или 
оправомощено от него длъжностно лице издава 
удостоверение или прави отказ за регистрация 
на лицата и вписването им в регистъра по 
чл. 142а, ал. 1.
(2) В срок до два дни от получаване на 
заявлението по чл. 4, ал. 1 оправомощени от 
министъра на икономиката длъжностни лица 
извършват служебна проверка. 
(3) В срок до два дни от приключване на 
проверката длъжностните лица по ал. 1 пис­
мено уведомяват заявителя за отстраняване 
на установени непълноти и/или неточности 
по представените документи. В срок до 7 дни 
от получаване на уведомлението заявителят 
отстранява непълнотите и/или неточностите.
(4) В срок до 3 дни от приключване на 
проверката по ал. 1 и 2 длъжностните лица 
предлагат на министъра на икономиката или 
на оправомощено от него длъжностно лице да 
издаде удостоверение за вписване в регистъра 
по чл. 2, ал. 2, съответно мотивирана заповед 
за отказ.
(5) Удостоверението по чл. 3 се изпраща 
на лицето, управляващо и представляващо 
производителя или търговеца, или на негов 
упълномощен представител.
(6) В случай на изгубване, кражба или 
унищожаване на удостоверението по чл. 3 
производителят или търговецът уведомява 
министъра на икономиката и подава заявление 
за издаване на дубликат.
(7) Цялата кореспонденция във връзка с по­
даването на заявление за вписване в регистъра, 
издаване на удостоверение за вписване и/или 
отказ може да се извършва и по електронен път.
Чл. 6. (1) Министърът на икономиката или 
оправомощеното от него длъжностно лице от­
казва със заповед издаването на удостоверение 
по чл. 3, когато лицето:
1. е обявено в несъстоятелност или се намира 
в производство по обявяване в несъстоятелност;
2. е обявено в ликвидация.
(2) Заповедта по ал. 1 се съобщава и може 
да се обжалва по реда на Административно­
процесуалния кодекс.
Чл. 7. Възникналите права по вписаната 
регистрация не могат да се прехвърлят и преот­
стъпват освен при преобразуване на търговско 
дружество по реда на Търговския закон.
Чл. 8. (1) При промяна на обстоятелствата 
по чл. 4 в 14-дневен срок от настъпването им 
производителят или търговецът подава заявле­
ние до министъра на икономиката и прилага 
документите, удостоверяващи промяната.
(2) При промяна на обстоятелствата в удос­
товерението за регистрация се издава ново 
удостоверение под същия номер, с отбелязване.
(3) Вписването или отказът да се впишат 
променените обстоятелства се извършва при 
условията и по реда на чл. 4 и 6.
Чл. 9. (1) Министърът на икономиката или 
оправомощеното от него длъжностно лице 
издава заповед за заличаване от регистъра по 
чл. 2, ал. 2: 
1. по молба на производителя/търговеца;
2. при ликвидация и производство по не­
състоятелност;
3. при заличаване на търговеца от търгов­
ския регистър;
4. при смърт на физическото лице – търговец.
(2) В срок до 14 дни от настъпване на обсто­
ятелствата по ал. 1 длъжностни лица от Ми­
нистерството на икономиката, дирекция „РЛК“, 
извършват служебна проверка на документите 
и обстоятелствата и предлагат мотивиран до­
клад на министъра или на оправомощеното 
от него длъжностно лице да издаде заповед за 
заличаване от регистъра по чл. 2, ал. 2. 
(3) Заповедта по ал. 2 се съобщава и може 
да бъде обжалвана по реда на Административ­
нопроцесуалния кодекс.
Г л а в а  т р е т а
ДОКУМЕНТАЦИЯ И ОТЧЕТНОСТ
Чл. 10. (1) Лицата, вписани в регистъра по 
чл. 2, ал. 2, водят отчетност, позволяваща уста­
новяването на лицето, което е получило дести­
лационното съоръжение за производството на 
етилов алкохол, дестилати и спиртни напитки.
(2) Документацията по ал. 1 се съхранява 
за срок 5 години.